CELEX: 32019R0826
Language: el
Date: 2019-03-04 00:00:00
Title: Κατ' εξουσιοδότηση κανονισμός (ΕΕ) 2019/826 της Επιτροπής, της 4ης Μαρτίου 2019, για την τροποποίηση των παραρτημάτων VIII και IX της οδηγίας 2012/27/ΕΕ του Ευρωπαϊκού Κοινοβουλίου και του Συμβουλίου σχετικά με το περιεχόμενο των περιεκτικών αξιολογήσεων του δυναμικού αποδοτικής θέρμανσης και ψύξης

23.5.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 137/3
               
            
         ΚΑΤ' ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2019/826 ΤΗΣ ΕΠΙΤΡΟΠΗΣ
         της 4ης Μαρτίου 2019
         για την τροποποίηση των παραρτημάτων VIII και IX της οδηγίας 2012/27/ΕΕ του Ευρωπαϊκού Κοινοβουλίου και του Συμβουλίου σχετικά με το περιεχόμενο των περιεκτικών αξιολογήσεων του δυναμικού αποδοτικής θέρμανσης και ψύξης
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2012/27/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, για την ενεργειακή απόδοση (1), και ιδίως το άρθρο 22,
         Εκτιμώντας τα ακόλουθα:
         
                     (1)
                  
                  
                     Η οδηγία 2012/27/ΕΕ καθορίζει το πλαίσιο και το περιεχόμενο των περιεκτικών αξιολογήσεων των κρατών μελών για το δυναμικό απόδοσης στη θέρμανση και την ψύξη.
                  
               
                     (2)
                  
                  
                     Τα άρθρα 22 και 23 παράγραφος 2 της οδηγίας 2012/27/ΕΕ εξουσιοδοτούν την Επιτροπή να εκδίδει κατ' εξουσιοδότηση πράξεις για την προσαρμογή των απαιτήσεων των παραρτημάτων VIII και IX.
                  
               
                     (3)
                  
                  
                     Η Επιτροπή ανέλυσε τον πρώτο κύκλο περιεκτικών αξιολογήσεων. Η συγκέντρωση νέων δεδομένων, ο εντοπισμός νέου δυναμικού και η ανταλλαγή βέλτιστων πρακτικών για την ενεργειακή απόδοση στη θέρμανση και την ψύξη κατέδειξαν τα οφέλη των περιεκτικών αξιολογήσεων και επιβεβαίωσαν ότι είναι αναγκαίο να ζητήσει η Επιτροπή από τα κράτη μέλη να επικαιροποιήσουν το περιεχόμενό τους και να κοινοποιήσουν τον δεύτερο κύκλο περιεκτικών αξιολογήσεων.
                  
               
                     (4)
                  
                  
                     Δεδομένου ότι οι αξιολογήσεις διέφεραν ως προς τη μεθοδολογία και το περιεχόμενο, η σαφήνεια των απαιτήσεων, η τεχνολογική ουδετερότητα και η καλύτερη σύνδεση με τις πολιτικές προσδιορίστηκαν ως τομείς που επιδέχονται βελτίωση. Οι απαιτήσεις σχετικά με το περιεχόμενο των περιεκτικών αξιολογήσεων πρέπει να επικαιροποιηθούν πριν από τον δεύτερο κύκλο, προκειμένου να αυξηθεί η χρησιμότητα των συλλεγόμενων πληροφοριών για τα κράτη μέλη και την Επιτροπή, να απλουστευθούν οι πληροφορίες που πρέπει να παρέχονται και να συνδεθούν καλύτερα με άλλες νομοθετικές πράξεις της Ενεργειακής Ένωσης, συγκεκριμένα τον κανονισμό (EE) 2018/1999 του Ευρωπαϊκού Κοινοβουλίου και του Συμβουλίου (2) για τη διακυβέρνηση της Ενεργειακής Ένωσης και της Δράσης για το Κλίμα και τις οδηγίες (EE) 2018/844 του Ευρωπαϊκού Κοινοβουλίου και του Συμβουλίου (3) για την τροποποίηση της οδηγίας 2010/31/ΕΕ για την ενεργειακή απόδοση των κτιρίων και της οδηγίας 2012/27/ΕΕ για την ενεργειακή απόδοση, την οδηγία (ΕΕ) 2018/2002 του Ευρωπαϊκού Κοινοβουλίου και του Συμβουλίου (4) σχετικά με την τροποποίηση της οδηγίας 2012/27/ΕΕ για την ενεργειακή απόδοση, και την οδηγία (ΕΕ) 2018/2001 του Ευρωπαϊκού Κοινοβουλίου και του Συμβουλίου (5) για την προώθηση της χρήσης ενέργειας από ανανεώσιμες πηγές.
                  
               
                     (5)
                  
                  
                     Τα δεδομένα σχετικά με τις αιτήσεις χορήγησης άδειας αποτελούν κατάλληλο μέσο που μπορεί να χρησιμοποιηθεί από τα κράτη μέλη κατά τον προσδιορισμό των σχεδιαζόμενων σημείων παροχής θέρμανσης και ψύξης και των εγκαταστάσεων μεταφοράς τηλεθέρμανσης.
                  
               
                     (6)
                  
                  
                     Σε κοινή συνεδρίαση διαβούλευσης στις 25 Οκτωβρίου 2018, ζητήθηκε η γνώμη των κρατών μελών και των ενδιαφερόμενων μερών σχετικά με τη διαδικασία των περιεκτικών αξιολογήσεων και με σχέδιο εγγράφου εργασίας για το επικαιροποιημένο παράρτημα VIII.
                  
               
                     (7)
                  
                  
                     Τα μέτρα που προβλέπονται στον παρόντα κανονισμό συζητήθηκαν από τους εμπειρογνώμονες των κρατών μελών σύμφωνα με το άρθρο 22 της οδηγίας (ΕΕ) 2018/2002.
                  
               
                     (8)
                  
                  
                     Επομένως, το παράρτημα VIII και το παράρτημα IX μέρος 1 της οδηγίας 2012/27/ΕΕ θα πρέπει να προσαρμοστούν,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Δυναμικό απόδοσης στη θέρμανση και την ψύξη
            
               (1)   Το παράρτημα VIII της οδηγίας 2012/27/ΕΕ αντικαθίσταται από το κείμενο του παραρτήματος I του παρόντος κανονισμού.
            
            
               (2)   Το παράρτημα IX της οδηγίας 2012/27/ΕΕ τροποποιείται σύμφωνα με το παράρτημα II του παρόντος κανονισμού.
            
         
         
            Άρθρο 2
            Έναρξη ισχύος και εφαρμογή
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 4 Μαρτίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 315 της 14.11.2012, σ. 1.
         
            (2)  Κανονισμός (EE) 2018/1999 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2018, για τη διακυβέρνηση της Ενεργειακής Ένωσης και της Δράσης για το Κλίμα, για την τροποποίηση των κανονισμών (ΕΚ) αριθ. 663/2009 και (ΕΚ) αριθ. 715/2009 του Ευρωπαϊκού Κοινοβουλίου και του Συμβουλίου, των οδηγιών 94/22/ΕΚ, 98/70/ΕΚ, 2009/31/ΕΚ, 2009/73/ΕΚ, 2010/31/ΕΕ, 2012/27/ΕΕ και 2013/30/ΕΕ του Ευρωπαϊκού Κοινοβουλίου και του Συμβουλίου, των οδηγιών 2009/119/ΕΚ και (ΕΕ) 2015/652 του Συμβουλίου και για την κατάργηση του κανονισμού (ΕΕ) αριθ. 525/2013 του Ευρωπαϊκού Κοινοβουλίου και του Συμβουλίου (ΕΕ L 328 της 21.12.2018, σ. 1).
         
            (3)  Οδηγία (EE) 2018/844 του Ευρωπαϊκού Κοινοβουλίου και του Συμβουλίου, της 30ής Μαΐου 2018, για την τροποποίηση της οδηγίας 2010/31/ΕΕ για την ενεργειακή απόδοση των κτιρίων και της οδηγίας 2012/27/ΕΕ για την ενεργειακή απόδοση (ΕΕ L 156 της 19.6.2018, σ. 75).
         
            (4)  Οδηγία (ΕΕ) 2018/2002 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2018, σχετικά με την τροποποίηση της οδηγίας 2012/27/ΕΕ για την ενεργειακή απόδοση (ΕΕ L 328 της 21.12.2018, σ. 210).
         
            (5)  Οδηγία (ΕΕ) 2018/2001 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2018, για την προώθηση της χρήσης ενέργειας από ανανεώσιμες πηγές (ΕΕ L 328 της 21.12.2018, σ. 82).
      
      
         
            ΠΑΡΑΡΤΗΜΑ I
            
               Τροποποίηση του παραρτήματος VIII
            
            Το παράρτημα VIII της οδηγίας 2012/27/ΕΕ αντικαθίσταται από το ακόλουθο κείμενο:
            
               
                  
                     «ΠΑΡΑΡΤΗΜΑ VIII
                     
                        Δυναμικό απόδοσης στη θέρμανση και την ψύξη
                     
                     Η περιεκτική αξιολόγηση του εθνικού δυναμικού θέρμανσης και ψύξης που αναφέρεται στο άρθρο 14 παράγραφος 1 περιλαμβάνει και βασίζεται στα ακόλουθα:
                     
                        Μέρος I
                     
                     
                        ΕΠΙΣΚΟΠΗΣΗ ΤΗΣ ΘΕΡΜΑΝΣΗΣ ΚΑΙ ΤΗΣ ΨΎΞΗΣ
                     
                     1.   Ζήτηση θέρμανσης και ψύξης εκπεφρασμένη ως εκτιμώμενη ωφέλιμη ενέργεια (1) και ποσοτικοποιημένη κατανάλωση τελικής ενέργειας σε GWh ανά έτος (2), ανά τομέα:
                     
                                 α)
                              
                              
                                 οικιστικός·
                              
                           
                                 β)
                              
                              
                                 υπηρεσιών·
                              
                           
                                 γ)
                              
                              
                                 βιομηχανικός·
                              
                           
                                 δ)
                              
                              
                                 κάθε άλλος τομέας που καταναλώνει μεμονωμένα πάνω από το 5 % της συνολικής εθνικής ζήτησης για ωφέλιμη θέρμανση και ψύξη·
                              
                           2.   Προσδιορισμός ή, στην περίπτωση του σημείου 2 στοιχείο α) σημείο i), προσδιορισμός ή εκτίμηση, της υφιστάμενης παροχής θέρμανσης και ψύξης:
                     
                                 α)
                              
                              
                                 ανά τεχνολογία, σε GWh ανά έτος (3), εντός των τομέων που αναφέρονται στο σημείο 1, όπου είναι δυνατόν, κάνοντας διάκριση μεταξύ της ενέργειας από ορυκτές και της ενέργειας από ανανεώσιμες πηγές:
                                 
                                             i)
                                          
                                          
                                             που παρέχεται επιτόπου στις εγκαταστάσεις, σε οικιστικές ζώνες και τόπους παροχής υπηρεσιών με τους εξής τρόπους:
                                             
                                                         —
                                                      
                                                      
                                                         λέβητες παραγωγής μόνον θερμότητας·
                                                      
                                                   
                                                         —
                                                      
                                                      
                                                         υψηλής απόδοσης συμπαραγωγή θερμότητας και ηλεκτρικής ενέργειας·
                                                      
                                                   
                                                         —
                                                      
                                                      
                                                         αντλίες θερμότητας·
                                                      
                                                   
                                                         —
                                                      
                                                      
                                                         άλλες επιτόπιες τεχνολογίες και πηγές·
                                                      
                                                   
                                       
                                             ii)
                                          
                                          
                                             που παρέχεται επιτόπου στις εγκαταστάσεις, εκτός τόπων παροχής υπηρεσιών και οικιστικών ζωνών, με τους εξής τρόπους:
                                             
                                                         —
                                                      
                                                      
                                                         λέβητες παραγωγής μόνον θερμότητας·
                                                      
                                                   
                                                         —
                                                      
                                                      
                                                         υψηλής απόδοσης συμπαραγωγή θερμότητας και ηλεκτρικής ενέργειας·
                                                      
                                                   
                                                         —
                                                      
                                                      
                                                         αντλίες θερμότητας·
                                                      
                                                   
                                                         —
                                                      
                                                      
                                                         άλλες επιτόπιες τεχνολογίες και πηγές·
                                                      
                                                   
                                       
                                             iii)
                                          
                                          
                                             που παρέχεται εκτός εγκαταστάσεων με τους εξής τρόπους:
                                             
                                                         —
                                                      
                                                      
                                                         υψηλής απόδοσης συμπαραγωγή θερμότητας και ηλεκτρικής ενέργειας·
                                                      
                                                   
                                                         —
                                                      
                                                      
                                                         απορριπτόμενη θερμότητα·
                                                      
                                                   
                                                         —
                                                      
                                                      
                                                         άλλες επιτόπιες τεχνολογίες και πηγές·
                                                      
                                                   
                                       
                           
                                 β)
                              
                              
                                 προσδιορισμός των εγκαταστάσεων που παράγουν απορριπτόμενη θερμότητα ή απορριπτόμενο ψύχος και της δυνητικής παροχής θέρμανσης ή ψύξης από τις εγκαταστάσεις αυτές, σε GWh ανά έτος:
                                 
                                             i)
                                          
                                          
                                             εγκαταστάσεις θερμικής ηλεκτροπαραγωγής που μπορούν να παρέχουν ή·μπορούν να μετεξοπλιστούν ώστε να παρέχουν απορριπτόμενη θερμότητα συνολικής ονομαστικής θερμικής ισχύος άνω των 50 MW·
                                          
                                       
                                             ii)
                                          
                                          
                                             εγκαταστάσεις συμπαραγωγής θερμότητας και ηλεκτρικής ενέργειας που χρησιμοποιούν τεχνολογίες οι οποίες αναφέρονται στο παράρτημα I μέρος II, συνολικής ονομαστικής θερμικής ισχύος άνω των 20 MW·
                                          
                                       
                                             iii)
                                          
                                          
                                             μονάδες καύσης αποβλήτων·
                                          
                                       
                                             iv)
                                          
                                          
                                             εγκαταστάσεις ηλεκτροπαραγωγής από ανανεώσιμες πηγές συνολικής ονομαστικής θερμικής ισχύος άνω των 20 MW εκτός των εγκαταστάσεων παραγωγής θερμότητας ή ψύξης με χρήση ενέργειας από ανανεώσιμες πηγές που αναφέρονται στο σημείο 2 στοιχεία β)·i) και β) ii)·
                                          
                                       
                                             v)
                                          
                                          
                                             βιομηχανικές εγκαταστάσεις συνολικής ονομαστικής θερμικής ισχύος άνω των 20 MW που μπορούν να παρέχουν απορριπτόμενη θερμότητα·
                                          
                                       
                           
                                 γ)
                              
                              
                                 αναφερόμενο μερίδιο ενέργειας από ανανεώσιμες πηγές και από απορριπτόμενη θερμότητα ή απορριπτόμενο ψύχος στην κατανάλωση τελικής ενέργειας του τομέα τηλεθέρμανσης και τηλεψύξης (4) κατά τα τελευταία 5 έτη, σύμφωνα με την οδηγία (ΕΕ) 2018/2001·
                                 
                              
                           3.   Χάρτης του συνόλου της εθνικής επικράτειας στον οποίο προσδιορίζονται (ενώ παράλληλα προστατεύονται ευαίσθητες εμπορικές πληροφορίες) τα εξής:
                     
                                 α)
                              
                              
                                 οι περιοχές ζήτησης θέρμανσης και ψύξης που προκύπτουν από την ανάλυση του σημείου 1, βάσει συνεπών κριτηρίων για την εστίαση σε περιοχές υψηλής ενεργειακής πυκνότητας εντός δήμων ή αστικών κέντρων·
                              
                           
                                 β)
                              
                              
                                 τα υφιστάμενα σημεία παροχής θέρμανσης και ψύξης που αναφέρονται στο σημείο 2 στοιχείο β) και οι υφιστάμενες εγκαταστάσεις μεταφοράς τηλεθέρμανσης·
                              
                           
                                 γ)
                              
                              
                                 τα σχεδιαζόμενα σημεία παροχής θέρμανσης και ψύξης που αναφέρονται στο σημείο 2 στοιχείο β) και οι σχεδιαζόμενες εγκαταστάσεις μεταφοράς τηλεθέρμανσης·
                              
                           4.   Πρόβλεψη των τάσεων της ζήτησης για θέρμανση και ψύξη, σε GWh, ώστε να διατηρηθεί μια προοπτική για τα επόμενα 30 έτη, λαμβάνοντας υπόψη ιδίως τις προβολές για τα επόμενα 10 έτη, τη μεταβολή της ζήτησης στα κτίρια και σε διάφορους τομείς της βιομηχανίας, και τις επιπτώσεις των πολιτικών και των στρατηγικών που σχετίζονται με τη διαχείριση της ζήτησης, όπως οι μακροπρόθεσμες στρατηγικές ανακαίνισης κτιρίων σύμφωνα με την οδηγία (ΕΕ) 2018/844·
                     
                        Μέρος II
                     
                     
                        ΣΤΟΧΟΙ, ΣΤΡΑΤΗΓΙΚΕΣ ΚΑΙ ΜΕΤΡΑ ΠΟΛΙΤΙΚΗΣ
                     
                     5.   Προγραμματισμένη συνεισφορά του κράτους μέλους στους εθνικούς στόχους, επιδιώξεις και συνεισφορές που αφορούν τις πέντε διαστάσεις της Ενεργειακής Ένωσης, όπως ορίζονται στο άρθρο 3 παράγραφος 2 στοιχείο β) του κανονισμού (ΕΕ) 2018/1999, που υλοποιούνται μέσω της απόδοσης στη θέρμανση και την ψύξη, ιδίως σε σχέση με το άρθρο 4 στοιχείο β) σημεία 1 έως 4 και με το άρθρο 15 παράγραφος 4 στοιχείο β), προσδιορίζοντας ποιο από τα εν λόγω στοιχεία είναι επιπρόσθετο σε σύγκριση με τα ενοποιημένα εθνικά σχέδια των κρατών μελών για την ενέργεια και το κλίμα·
                     6.   Γενική επισκόπηση των υφιστάμενων πολιτικών και μέτρων, όπως περιγράφονται στην πλέον πρόσφατη έκθεση που υποβλήθηκε σύμφωνα με τα άρθρα 3, 20, 21 και 27 στοιχείο α) του κανονισμού (ΕΕ) 2018/1999·
                     
                        Μέρος III
                     
                     
                        ΑΝΑΛΥΣΗ ΤΟΥ ΟΙΚΟΝΟΜΙΚΟΥ ΔΥΝΑΜΙΚΟΥ ΑΠΟΔΟΣΗΣ ΣΤΗ ΘΕΡΜΑΝΣΗ ΚΑΙ ΤΗΝ ΨΥΞΗ
                     
                     7.   Η ανάλυση του οικονομικού δυναμικού (5) των διαφόρων τεχνολογιών θέρμανσης και ψύξης πραγματοποιείται για το σύνολο της εθνικής επικράτειας χρησιμοποιώντας την ανάλυση κόστους-οφέλους που αναφέρεται στο άρθρο 14 παράγραφος 3, και προσδιορίζει εναλλακτικά σενάρια για πιο αποδοτικές τεχνολογίες θέρμανσης και ψύξης από ανανεώσιμες πηγές, κάνοντας διάκριση μεταξύ ενέργειας από ορυκτές και ενέργειας από ανανεώσιμες πηγές, κατά περίπτωση.
                     Πρέπει να εξετάζονται οι ακόλουθες τεχνολογίες:
                     
                                 α)
                              
                              
                                 βιομηχανική απορριπτόμενη θερμότητα και βιομηχανικό απορριπτόμενο ψύχος·
                              
                           
                                 β)
                              
                              
                                 καύση αποβλήτων·
                              
                           
                                 γ)
                              
                              
                                 συμπαραγωγή υψηλής απόδοσης·
                              
                           
                                 δ)
                              
                              
                                 ανανεώσιμες πηγές ενέργειας (όπως η γεωθερμική, η ηλιακή θερμική ενέργεια και η βιομάζα), εκτός από εκείνες που χρησιμοποιούνται για τη συμπαραγωγή υψηλής απόδοσης·
                              
                           
                                 ε)
                              
                              
                                 αντλίες θερμότητας·
                              
                           
                                 στ)
                              
                              
                                 μείωση των απωλειών θερμότητας και ψύχους των υφιστάμενων αστικών δικτύων·
                              
                           8.   Η εν λόγω ανάλυση του οικονομικού δυναμικού περιλαμβάνει τις ακόλουθες ενέργειες και εκτιμήσεις:
                     
                                 α)
                              
                              
                                 εκτιμήσεις:
                                 
                                             i)
                                          
                                          
                                             η ανάλυση κόστους-οφέλους για τους σκοπούς του άρθρου 14 παράγραφος 3 περιλαμβάνει οικονομική ανάλυση που λαμβάνει υπόψη κοινωνικοοικονομικούς και περιβαλλοντικούς παράγοντες (6), καθώς και χρηματοοικονομική ανάλυση που πραγματοποιείται για την αξιολόγηση των έργων από την πλευρά των επενδυτών. Τόσο οι οικονομικές όσο και οι χρηματοοικονομικές αναλύσεις βασίζονται στην καθαρή παρούσα αξία ως κριτήριο για την αξιολόγηση·
                                          
                                       
                                             ii)
                                          
                                          
                                             το βασικό σενάριο θα πρέπει να χρησιμεύει ως σημείο αναφοράς, να λαμβάνει υπόψη τις ισχύουσες πολιτικές κατά τη στιγμή της κατάρτισης της εν λόγω περιεκτικής αξιολόγησης (7) και να συνδέεται με δεδομένα που συλλέγονται σύμφωνα με το μέρος I και το μέρος II σημείο 6 του παρόντος παραρτήματος·
                                          
                                       
                                             iii)
                                          
                                          
                                             σενάρια εναλλακτικά του βασικού σεναρίου λαμβάνουν υπόψη τους στόχους για την ενεργειακή απόδοση και τις ανανεώσιμες πηγές ενέργειας του κανονισμού (ΕΕ) 2018/1999. Κάθε σενάριο παρουσιάζει τα ακόλουθα στοιχεία σε σύγκριση με το βασικό σενάριο:
                                             
                                                         —
                                                      
                                                      
                                                         το οικονομικό δυναμικό των τεχνολογιών που εξετάζονται με τη χρήση της καθαρής παρούσας αξίας ως κριτηρίου·
                                                      
                                                   
                                                         —
                                                      
                                                      
                                                         τη μείωση των εκπομπών αερίων του θερμοκηπίου·
                                                      
                                                   
                                                         —
                                                      
                                                      
                                                         την εξοικονόμηση πρωτογενούς ενέργειας σε GWh ανά έτος·
                                                      
                                                   
                                                         —
                                                      
                                                      
                                                         τις επιπτώσεις στο μερίδιο των ανανεώσιμων πηγών ενέργειας στο εθνικό ενεργειακό μείγμα.
                                                      
                                                   Σενάρια που δεν είναι εφικτά για τεχνικούς ή οικονομικούς λόγους ή για λόγους εθνικής νομοθεσίας μπορούν να αποκλείονται στα πρώτα στάδια της ανάλυσης κόστους-οφέλους, εφόσον αυτό αιτιολογείται βάσει προσεκτικών, σαφών και τεκμηριωμένων εκτιμήσεων.
                                             Η αξιολόγηση και η λήψη αποφάσεων θα πρέπει να λαμβάνουν υπόψη το κόστος και την εξοικονόμηση ενέργειας, σε κάθε αναλυθέν σενάριο, από την αυξημένη ευελιξία στον ενεργειακό εφοδιασμό και από τη βελτιστοποίηση της λειτουργίας των δικτύων ηλεκτρικής ενέργειας, συμπεριλαμβανομένου του αποφευχθέντος κόστους και της εξοικονόμησης από τη μείωση των επενδύσεων σε υποδομές.
                                          
                                       
                           
                                 β)
                              
                              
                                 κόστος και οφέλη
                                 Το κόστος και τα οφέλη που αναφέρονται στο σημείο 8 στοιχείο α) περιλαμβάνουν τουλάχιστον τα ακόλουθα:
                                 
                                             i)
                                          
                                          
                                             οφέλη:
                                             
                                                         —
                                                      
                                                      
                                                         αξία της παραγωγής προς τον καταναλωτή (θερμότητα, ψύξη και ηλεκτρική ενέργεια)·
                                                      
                                                   
                                                         —
                                                      
                                                      
                                                         εξωτερικά οφέλη, όπως περιβαλλοντικά οφέλη, οφέλη σε σχέση με τις εκπομπές αερίων του θερμοκηπίου, καθώς και οφέλη υγείας και ασφάλειας, κατά το δυνατόν·
                                                      
                                                   
                                                         —
                                                      
                                                      
                                                         επίδραση στην αγορά εργασίας, την ενεργειακή ασφάλεια και την ανταγωνιστικότητα, κατά το δυνατόν.
                                                      
                                                   
                                       
                                             ii)
                                          
                                          
                                             κόστος:
                                             
                                                         —
                                                      
                                                      
                                                         κόστος κεφαλαίου εγκαταστάσεων και εξοπλισμού·
                                                      
                                                   
                                                         —
                                                      
                                                      
                                                         κόστος κεφαλαίου των συνδεδεμένων ενεργειακών δικτύων·
                                                      
                                                   
                                                         —
                                                      
                                                      
                                                         μεταβλητό και πάγιο λειτουργικό κόστος·
                                                      
                                                   
                                                         —
                                                      
                                                      
                                                         κόστος ενέργειας·
                                                      
                                                   
                                                         —
                                                      
                                                      
                                                         κόστος για το περιβάλλον, την υγεία και την ασφάλεια, κατά το δυνατόν·
                                                      
                                                   
                                                         —
                                                      
                                                      
                                                         κόστος για την αγορά εργασίας, την ενεργειακή ασφάλεια και την ανταγωνιστικότητα, κατά το δυνατόν.
                                                      
                                                   
                                       
                           
                                 γ)
                              
                              
                                 σενάρια σχετικά με το βασικό σενάριο:
                                 Εξετάζονται όλα τα εναλλακτικά σενάρια που είναι σχετικά με το βασικό σενάριο, συμπεριλαμβανομένου του ρόλου της αποδοτικής ατομικής θέρμανσης και ψύξης.
                                 
                                             i)
                                          
                                          
                                             η ανάλυση κόστους-οφέλους μπορεί να καλύπτει αξιολόγηση είτε έργου είτε δέσμης έργων για ευρύτερη τοπική, περιφερειακή ή εθνική αξιολόγηση, ώστε, για λόγους προγραμματισμού, να προσδιοριστεί η οικονομικώς αποδοτικότερη και επωφελέστερη επιλογή θέρμανσης ή ψύξης για μια δεδομένη γεωγραφική περιοχή, σε σύγκριση με το βασικό σενάριο·
                                          
                                       
                                             ii)
                                          
                                          
                                             τα κράτη μέλη ορίζουν τις αρμόδιες αρχές που είναι υπεύθυνες για τη διενέργεια των αναλύσεων κόστους-οφέλους δυνάμει του άρθρου 14. Παρέχουν τις αναλυτικές μεθοδολογίες και παραδοχές σύμφωνα με το παρόν παράρτημα και καθορίζουν και δημοσιοποιούν τις διαδικασίες για την οικονομική ανάλυση.
                                          
                                       
                           
                                 δ)
                              
                              
                                 όρια και ολοκληρωμένη προσέγγιση:
                                 
                                             i)
                                          
                                          
                                             το γεωγραφικό όριο καλύπτει μια κατάλληλη σαφώς καθορισμένη γεωγραφική περιοχή·
                                          
                                       
                                             ii)
                                          
                                          
                                             στις αναλύσεις κόστους-οφέλους λαμβάνονται υπόψη όλοι οι σχετικοί κεντρικοί ή αποκεντρωμένοι πόροι εφοδιασμού που είναι διαθέσιμοι εντός του συστήματος και του γεωγραφικού ορίου, συμπεριλαμβανομένων των τεχνολογιών που εξετάζονται σύμφωνα με το μέρος III σημείο 7 του παρόντος παραρτήματος, καθώς και τις τάσεις και τα χαρακτηριστικά της ζήτησης για θέρμανση και ψύξη.
                                          
                                       
                           
                                 ε)
                              
                              
                                 παραδοχές:
                                 
                                             i)
                                          
                                          
                                             τα κράτη μέλη παρέχουν παραδοχές, για τον σκοπό των αναλύσεων κόστους-οφέλους, σχετικά με τις τιμές των μειζόνων συντελεστών εισροών και εκροών και το προεξοφλητικό επιτόκιο·
                                          
                                       
                                             ii)
                                          
                                          
                                             το προεξοφλητικό επιτόκιο που χρησιμοποιείται στην οικονομική ανάλυση για τον υπολογισμό της καθαρής παρούσας αξίας επιλέγεται σύμφωνα με ευρωπαϊκές ή εθνικές κατευθυντήριες γραμμές·
                                          
                                       
                                             iii)
                                          
                                          
                                             τα κράτη μέλη χρησιμοποιούν εθνικές, ευρωπαϊκές ή διεθνείς προβλέψεις εξέλιξης των τιμών της ενέργειας, εφόσον αυτό είναι εφικτό στο εθνικό ή/και περιφερειακό/τοπικό πλαίσιο·
                                          
                                       
                                             iv)
                                          
                                          
                                             οι τιμές που χρησιμοποιούνται για την οικονομική ανάλυση πρέπει να αντικατοπτρίζουν το κοινωνικοοικονομικό κόστος και τα οφέλη. Το εξωτερικό κόστος, όπως οι επιπτώσεις στο περιβάλλον και την υγεία, θα πρέπει να περιλαμβάνεται στο μέτρο του δυνατού, δηλαδή όταν υπάρχει τιμή αγοράς ή όταν ήδη περιλαμβάνεται στην ευρωπαϊκή ή την εθνική νομοθεσία.
                                          
                                       
                           
                                 στ)
                              
                              
                                 ανάλυση ευαισθησίας:
                                 
                                             i)
                                          
                                          
                                             η ανάλυση ευαισθησίας περιλαμβάνεται για την εκτίμηση του κόστους και του οφέλους ενός έργου ή μιας ομάδας έργων και βασίζεται σε μεταβλητούς παράγοντες που έχουν σημαντική επίπτωση στα αποτελέσματα των υπολογισμών, όπως διαφορετικές τιμές ενέργειας, επίπεδα ζήτησης, προεξοφλητικά επιτόκια και άλλα.
                                          
                                       
                           
                        Μέρος IV
                     
                     
                        ΔΥΝΗΤΙΚΕΣ ΝΕΕΣ ΣΤΡΑΤΗΓΙΚΕΣ ΚΑΙ ΜΕΤΡΑ ΠΟΛΙΤΙΚΗΣ
                     
                     9.   Επισκόπηση νέων νομοθετικών και μη νομοθετικών μέτρων πολιτικής (8) για την υλοποίηση του οικονομικού δυναμικού που προσδιορίζεται σύμφωνα με τα σημεία 7 και 8, καθώς και τις προβλέψεις τους ως προς:
                     
                                 α)
                              
                              
                                 τη μείωση των εκπομπών αερίων του θερμοκηπίου·
                              
                           
                                 β)
                              
                              
                                 την εξοικονόμηση πρωτογενούς ενέργειας σε GWh ανά έτος·
                              
                           
                                 γ)
                              
                              
                                 τις επιπτώσεις στο μερίδιο της συμπαραγωγής υψηλής απόδοσης·
                              
                           
                                 δ)
                              
                              
                                 τις επιπτώσεις στο μερίδιο των ανανεώσιμων πηγών ενέργειας στο εθνικό ενεργειακό μείγμα και στον τομέα της θέρμανσης και της ψύξης·
                              
                           
                                 ε)
                              
                              
                                 τη σύνδεση με τον εθνικό οικονομικό προγραμματισμό και την εξοικονόμηση κόστους για τον δημόσιο προϋπολογισμό και τους συμμετέχοντες στην αγορά·
                              
                           
                                 στ)
                              
                              
                                 εκτιμώμενα μέτρα δημόσιας στήριξης, εάν υπάρχουν, με τον ετήσιο προϋπολογισμό τους και προσδιορισμό του δυνητικού στοιχείου ενίσχυσης.
                              
                           
               »
            
               (1)  Η ποσότητα θερμικής ενέργειας που απαιτείται για την κάλυψη της ζήτησης των τελικών χρηστών για θέρμανση και ψύξη.
            
               (2)  Πρέπει να χρησιμοποιούνται τα πλέον πρόσφατα διαθέσιμα δεδομένα.
            
               (3)  Πρέπει να χρησιμοποιούνται τα πλέον πρόσφατα διαθέσιμα δεδομένα.
            
               (4)  Μετά τον καθορισμό της μεθοδολογίας για τον υπολογισμό της ποσότητας ενέργειας από ανανεώσιμες πηγές που χρησιμοποιείται για την ψύξη και την τηλεψύξη σύμφωνα με το άρθρο 35 της οδηγίας (ΕΕ) 2018/2001, ο προσδιορισμός της “ψύξης από ανανεώσιμες πηγές” πραγματοποιείται σύμφωνα με την εν λόγω οδηγία. Μέχρι τότε, πραγματοποιείται σύμφωνα με κατάλληλη εθνική μεθοδολογία.
            
               (5)  Η ανάλυση του οικονομικού δυναμικού θα πρέπει να παρουσιάζει τον όγκο ενέργειας (σε GWh) που μπορεί να παραχθεί ανά έτος από κάθε αναλυόμενη τεχνολογία. Θα πρέπει επίσης να λαμβάνονται υπόψη οι περιορισμοί και οι διασυνδέσεις στο πλαίσιο του ενεργειακού συστήματος. Στην ανάλυση μπορούν να χρησιμοποιούνται μοντέλα που βασίζονται σε παραδοχές που αντιπροσωπεύουν τη λειτουργία κοινών τύπων τεχνολογιών ή συστημάτων.
            
               (6)  Συμπεριλαμβανομένης της εκτίμησης που αναφέρεται στο άρθρο 15 παράγραφος 7 της οδηγίας (EE) 2018/2001.
            
               (7)  Η καταληκτική ημερομηνία για τη συνεκτίμηση πολιτικών στο σενάριο αναφοράς είναι το τέλος του έτους που προηγείται του έτους στα τέλη του οποίου πρέπει να έχει υποβληθεί η περιεκτική αξιολόγηση. Επομένως, οι πολιτικές που θεσπίζονται εντός ενός έτους πριν από τη λήξη της προθεσμίας υποβολής της περιεκτικής αξιολόγησης δεν χρειάζεται να λαμβάνονται υπόψη.
            
               (8)  Η επισκόπηση αυτή περιλαμβάνει μέτρα και προγράμματα χρηματοδότησης που ενδεχομένως να εγκριθούν κατά την περίοδο της περιεκτικής αξιολόγησης, χωρίς να προδικάζεται ξεχωριστή κοινοποίηση των καθεστώτων δημόσιας στήριξης για την αξιολόγηση των κρατικών ενισχύσεων.
         
      
      
         
            ΠΑΡΑΡΤΗΜΑ II
            
               Τροποποίηση του παραρτήματος IX της οδηγίας 2012/27/ΕΕ
            
            Το παράρτημα IX μέρος 1 της οδηγίας 2012/27/ΕΕ διαγράφεται.